
Patuloy ang paglala 
ng krisis sa US 


eleksyon. Muling nasasaksihan ang 

walang habas na oportunismo, lubos 
na kawalang-prinsipyo at lansakang kabu- 
lukang ibayong tumitingkad tuwing mag- 
eeleksyon. Walang kaabug-abog na naglili- 
patan ng partido ang mga kandidato at yu- 
mayakap ng mga bagong kaalyado at 
koalisyon. Pati mga dati'y mahigpit na 
magkakalaban ay nagsasama-sama. Walang 
ibang nagtutulak sa kanila para gawin ito 
kundi ang lantarang pagsusulong sa 
personal na interes, ambisyon sa pulitika 
at kahayukan sa kapangyarihan. Walang 
hangganan ang mga alitan, kutsabahan at 
maniobrahan sa hanay ng mga reaksyunar- 
yong naghaharing uri. Sa totoo, pare- 
pareho lamang naman ang mga partido at 
koalisyong pulitikal ng mga reaksyunaryo. 
Kaya naman walang tigil din ang pagbaba- 
go ng hugis at laman ng mga reaksyunar- 
yong alyansa. 

Walang tigil, walang-hangganan at 
walang-kahihiyan ang pagka-oportunista 
ni Gloria Macapagal-Arroyo. Pinili niyang 
katambal ang senador, brodkaster at bata 
ng mga Lopez na si Noli de Castro para ma- 
pasakanya ang suportang pampulitika at 
pampinansya ng makapangyarihang bur- 
ges-kumprador na pamilya. Umaasa rin 
siyang maisasalba ng popularidad ni de 
Castro ang kanyang sadsad nang reputas- 


Pit. na naman ng reaksyunaryong 


Demoralisasyon 
ng mga sundalong 
Amerikano sa Iraq 


PAHINA 10 PAHINA 11 


yon. Kapalit nito ang maraming 
pangakong konsesyon sa MERALCO, 
Maynilad Water Services, Benpres 
Holdings at iba pang malalaking 
negosyo ng mga Lopez. 

Pinag-ibayo pa ni Arroyo ang 
kanyang oportunismo sa klase ng 
mga taong pinili niya para tumak- 
bong senador sa ilalim ng kanyang 
partido. Kabilang sa kanila ang mga 
pangunahing alyado ni Estrada--si- 
na Miriam Defensor-Santiago, John 
Osmeña at Orlando Mercado, dating 
kalihim sa depensa ni Estrada. Ang 
pagkuha ni Arroyo sa tatlong ito ay 
bahagi ng aregluhan niya at ni 
Estrada. Nasa likod pa rin daw ni 
Defensor ang People's Movement 
Against Poverty ni Estrada. 

Maging ang mga grupong so- 
syal-demokrata at repormista na 
sumuporta sa pagkakaluklok ni 
Arroyo sa poder ay nababahala sa 
pakikiapid niya sa mga taong 
galing sa kinasusuklamang mga 
kampo nina Marcos at Estrada. 

Wala ring malaking pinagkaiba 
ang pangunahing karibal na kandi- 
dato ni Arroyo, ang artistang si 
Fernando Poe Jr. Bukod sa anak ni 
Estrada na si Jinggoy at kina Juan 
Ponce Enrile, Ernesto Maceda, Fran- 
cisco Tatad, Jamby Madrigal at Di- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


dagen Dilangalen, na pawang nasa 
kampo at masusugid na tagapag- 
tanggol ni Estrada, kabilang sa 
mga kandidato ni Poe sa senado si 
Imee Marcos, anak ng diktador na 
si Ferdinand Marcos. Si (Carlos 
Padilla naman na mahigpit na 
tagasuporta ni Panfilo Lacson ay 
kandidato rin sa koalisyon ni Poe. 
Magsisilbi raw siyang tagapamagi- 
tan nina Poe at Lacson. 

Katambal ni Poe si Loren Legar- 
da, na walang paghuhunos-diling 
sumanib sa isang partidong hitik sa 
mga personaheng malapit kay 
Estrada. 

Walang naniniwala sa panga- 
ngatwiran nilang lahat na ang ka- 
nilang ginagawa ay para sa “pagka- 
kaisa,” “rekonsilyasyon” at “paghi- 
hilom ng mga sugat.” Sa katuna- 
yan, walang kaseryosohan at nagi- 
ging katawa-tawa na lamang ang 
mga reaksyunaryong pulitiko, mga 
partido pulitikal at koalisyon nila 
at ang buong takbo ng reaksyunar- 
yong eleksyon sa Pilipinas. 

Kasabay nito ang iba pang 
mukha ng reaksyunaryong eleksyon 
at reaksyunaryong pulitika sa 
bansa. Naririyan ang grabeng daya- 
an, bilihan ng boto, panlilinlang at 
ang matinding karahasan hindi na 

Walang naniniwala sa 
pangangatwiran nilang lahat 
na ang kanilang ginagawa ay 

para sa “pagkakaisa,” 

“rekonsilyasyon” at 
“paghihilom ng mga sugat"... 
walang kaseryosohan at 
nagiging katawa-tawa na 
lamang ang mga 
reaksyunaryong pulitiko, mga 
partido pulitikal at koalisyon 
nila at ang buong takbo 
ng reaksyunaryong eleksyon 
sa Pilipinas. 


lamang sa pagitan ng mga magka- 
kalabang reaksyunaryong pulitiko 
at mga tagasuporta kundi mas ma- 
sahol pa, laban sa mga progresi- 
bong partido at pwersa at iba pang 
mamamayan. 

Sa likod ng lahat ng ito ang 
esensyal na katangian ng mga reak- 
syunaryong eleksyon. Nagsisilbi 
itong paraan ng mga reaksyunar- 
yong naghaharing uri para linlangin 
ang mamamayan na kunwa'y may 
demokrasya habang nireresolbahan 
sa pamamagitan nito kung sinu- 
sino sa kanila ang mangangasiwa sa 
pasistang estadong mangangalaga 
sa komun na mga reaksyunaryong 
interes nila at sa pag-iibayo pa ng 
kanilang pagsasamantala at pang- 
aapi sa mamamayan at pagsupil sa 
paglaban ng mamamayan. DU 

Paigtingin ang pakikibakang 


anti-imperyalista, antipyudal at antipasista 


rehimeng Arroyo at ang buong naghaharing sistema sa Pilipinas. 
Ang lokal na reaksyunaryong sistema ay binabayo ng napakalub- 
hang sosyo-ekonomikong krisis at walang taros na kabulukan, pagkapa- 


Nstinerg ngayon sa walang kasintinding krisis ang papet na 


pet at represyon. 

Bumabagsak ang malapyudal na 
ekonomya batay sa lahat ng mayor 
na palatandaan. Ang lubos na pa- 
ngangayupapa ng rehimeng Arroyo 
sa patakaran ng US sa globalisa- 
syon ng “malayang merkado” ay 
nagsadlak sa ekonomya sa ibayong 
pagkabangkrap. Isinaisantabi na 
ng rehimen ang lahat ng usapin 
kaugnay ng soberanya sa ekonom- 
ya, proteksyon sa pambansang pa- 
trimonya, reporma sa lupa at pam- 
bansang  industriyalisa- 
syon. 

Sa tangka nitong 
makaahon sa pag- 
kabangkrap, lalo ni- 
tong ibinabaon ang 
mamamayan sa papabi- `` 
gat na pasaning utang at 
mga buwis habang wa- 
lang tigil na nagbubu- 
hos ng pondo para sa 
di produktibong mga ; 
gastusin sa militar, 
pulisya, bayad-utang, 
korapsyon at sarisa- 
ring luho ng malalaking bu- 
rukrata at naghaharing uri. Dahil 
dito, lalong naghihirap ang mama- 
mayan at ipinagkakait sa kanila 
maging ang pinakabatayang mga 
serbisyong panlipunan. 

Dahil sa kitid na ng pinag- 
aagawang rekurso ng naghaharing 
uri, garapalan na ang korapsyon sa 
rehimeng Arroyo. Sangkot mismo 
ang mag-asawang Arroyo sa mga 
mayor na kaso ng pandarambong. 
Nararapat silang usigin at litisin 

para rito. Inilantad rin ng mga 
sundalong nag-alsa noong Hulyo 
2003 ang malalaking kaso ng ko- 
rapsyon sa AFP at gubyerno. 

Ang mga pagtutol ay sinasagot 
ng pasistang dahas. Sa lahat ng re- 
himeng naluklok sa poder mula 


1986, ang rehimeng Arroyo na ang 
nagtala ng pinakamalalang rekord 
sa paglabag kapwa sa mga sosyo- 
ekonomikong karapatan at mga 
karapatang sibil at pampulitika ng 
mamamayan. 

Namumuo ang mas malawakan 
at mas malakihan pang mga sagu- 
paan ng mga pwersa ng reaksyon 
at rebolusyon sa bansa. Desperado 
ang reaksyunaryong naghaharing 
sistema na isalba ang sarili sa 

krisis kaya walang-awa nitong pini- 
piga ang mamamayan laluna ang 
pinakapinagsasamantalahan at ina- 
aping mga uri at sektor. 

Labis-labis na ang pagtitiis at 
galit ng mga biktima ng kahayukan 
at kalupitan nito. 

Dahil sa lala ng sitwasyon, ma- 
sidhi ang pagnanais ng masang 
anakpawis at iba pang pinagsasa- 
mantalahan at inaaping sektor na 
ibagsak na ang rehimeng Arroyo. 

Kailangang samantalahin ang 
napakatinding krisis sa ekonomya at 
pulitika para ubos-kayang iangat ng 
mga rebolusyonaryong pwersa ang 
. antas ng pakikidigmang gerilya, 


prente. Dapat paigti- 
ngin ang pakikiba- 
kang anti-imperyalista, 
antipyudal at antipasis- 
ta upang mas epektibong ma- 
pamunuan at mapakilos ang 
malawak na masa laban sa 
malakihang pananalakay at 
paglapastangan sa kanilang 
kapakanan at karapatan. 

Ang reaksyunaryong pa- 
na pangkating Macapagal- 
Arroyo ang nananatiling panguna- 
hing target ng mga pakikibakang 
bayan. Kailangang patuloy ang pag- 
lalantad, pagbatikos at paghihiwa- 
lay dito. Kaalinsabay, kailangang 
maghanda sa lumalaking posibilidad 
na palitan ng ibang pangunahing 
reaksyunaryong papet ang kasaluku- 
yang naghaharing pangkatin dahil 
sa mabilis na pagkakahiwalay nito. 
Sa gayon, kailangang imulat ang 
mamamayan na walang garantiya na 
sinumang papalit kay Arroyo ay 
magkakaroon ng pundamental na 
pagkakaiba sa kanya. DU 

Patuloy na itinutuwid ng Partido 
ang mga kamalian sa mga kampanyang 
anti-impiltrasyon noong dekada 1980 


anibersaryo ng Partido noong Disyembre 26, 2003, muli na namang 

inilaga ang matinding kampanya para siraang-puri ang Partido 
Komunista ng Pilipinas kaugnay ng mga hibang na kampanyang anti- 
impiltrasyon na naganap noong dekada 1980. Ginamit na daluyan para 
rito ang isang pambansang dyaryong burges para pagmukhaing demonyo 
ang Partido sa mata ng publiko. Para pagmukhaing totoo ang mga pani- 
nira, nagbatay ito sa ilang mga tunay na pangyayari. Pero hinaluan ito 
ng mga kasinungalingan, pambabaluktot at mga pangyayaring bahag- 
yang totoo. Nagdetalye sa mga naganap na pang-aabuso pero hindi nag- 
bigay ng detalye sa mga hakbangin ng Partido upang iwasto ang mga ito. 


Ss loob ng mahigit isang linggo mula sa mismong araw ng ika-35 


Sa rurok ng kampanyang panini- 
ra, ginawang pulpito ang editoryal ng 
dyaryo nitong Enero 2 upang magpa- 
hayag ng isang sagad-sagarang anti- 
komunistang sermon na dumura ng 
pawang wala-sa-lugar at walang 


batayang mga batikos sa diumano'y 
“pananahimik” at “pagtanggi” ng 
Partido na harapin ang usapin. Gina- 
mit nitong pananakot ang kontra- 
rebolusyonaryo at anti-komunistanag 
linya na “kinakain ng mga rebolusyo- 


MGA ALITUNTUNIN 
G BAGONG HUKBONG 
BAYAN 


N 


Palimbagang Sentral 
1969 


MGA TAHASANG PAGLABAG. Ang tortyur at iba pang di-makataong pakikitungo 
sa mga pinaghihinalaang espiya ng kaaway o sa sinumang akusado sa hukumang 
bayan ay taliwas sa Saligang Batas ng Partido Komunista ng Pilipinas, Mga Ali- 
tuntunin ng Bagong Hukbong Bayan, at Gabay sa Pagtatayo ng Demokratikong 
Gubyernong Bayan. 

naryo ang sariling mga anak,” na 
“niluluwal ng rebolusyong komunista 
ang bangungot ng hibang na 
pagkatakot” at “bahagi ng buhay ng 
PKP ang pagpatay sa mga kasama.” 
Kahit pa tahasang baliko ang 
mga akusasyon, walang sawa ang 
Partido na makipaglinawan ng pani- 
nindigan, patakaran at mga katoto- 
hanan tungkol sa usaping ito. Paulit- 
ulit na ipaaalala ng Partido na mala- 
on na nitong kinundena, itinakwil at 
iwinasto ang mga kamaliang ito. 
Ang mga umaatake sa Partido 
ay nananawagan pa ng pagbubuo 
ng “Truth Commission” sa layuning 
alisan ng kasarinlan ang Partido, 
uriratin ang mga internal na usa- 
pin, kasaysayan, organisasyon at 
pagkilos nito at ilantad ito hindi 
lamang sa kanila at sa publiko, 
kundi pati sa kaaway. Nais nilang 
ilagay sa depensiba at hanapan ng 
mas marami pang butas ang Partido 
para magsilbing pambala para sa 
kanilang demolisyon sa Partido. Sa 
suma, ang pinakalayunin nila ay 
wasakin at likidahin ang Partido. 
May sariling kaparaanan ang Par- 
tido bilang isang partidong may 
integridad at kasarinlan at katapa- 
tan sa sarili at sa adhikain upang 
gumawa ng sariling pagsisiyasat at 
pagwawasto at mapagpasyang mapi- 
gilan ang pag-uulit ng mga ito. Sa 
katunayan, ang naturang hibang na 
mga kampanya ay sinaklaw ng 
Ikalawang Dakilang Kilusang Pagwa- 
wasto kung saan nilutas hanggang 
sa pinakaugat ang mga kamalian at 
paglabag at muling pinagtibay ang 
mga wastong rebolusyonaryong 
prinsipyo. Puspusang pinag-aralan 

ng Komite Sentral ang mga dahilan 
ng mga pangyayari upang humalaw 
ng mga aral, muling pagtibayin at 
ipwesto ang wastong mga patakaran 
at proseso at maiwasang maulit pa 
ang mga kamalian sa hinaharap. 
Mas maaga pa rito, ang ilang ko- 
miteng rehiyon at iba pang nakaba- 
babang organo kung saan may naga- 
nap ding katulad na kamalian ay gu- 
mawa na rin ng kani-kanyang bahag- 
yang paglalagom at pagwawasto. 
Mariing kinundena ng Partido 
ang hibang na mga kampanya bi- 
lang produkto ng malalang burges 
at petiburges na suhetibismo at 
kapusukan, at seryosong pambaba- 
luktot at paglabag sa mga prinsi- 
pyo, linya, patakaran at alituntu- 
nin ng Partido, hukbong bayan at 
rebolusyonaryong kilusan. Ang 
kapabayaan sa gawaing ideolohiya, 
pagkahirati sa kalunsuran at pama- 
mayani ng mga maling linya ng 
adbenturismong militar at insurek- 
syunismong lunsod noong dekada 
1980 ay nagsilbing kundisyon para 
sa pag-iral ng mga kamaliang ito. 
Ang mga nagpatupad ng mga 
hibang na kampanya ay idinaan sa 
rektipikasyon, reedukasyon at ma- 
higpit na mga prosesong pandisip- 
lina ng Partido alinsunod sa bigat 
ng kanilang partisipasyon at res- 
ponsibilidad-- mula pagpuna sa 
may pinakamagagaan hanggang 
pagtiwalag sa Partido sa may 
pinakamabibigat na kasalanan. 
Ang mga nanatiling matapat sa 
rebolusyon ay nagpuna ng sarili sa 
harap ng mga kasama at naapektu- 


May sariling kaparaanan ang 
Partido bilang isang 
partidong may integridad at 
kasarinlan at katapatan sa 
sarili at sa adhikain upang 
gumawa ng sariling 
pagsisiyasat at pagwawasto 
at mapagpasyang mapigilan 
ang pag-uulit ng mga ito. 

hang masa at tumulong sa pagku- 
kumpuni ng mga pinsala sa mga 
rebolusyonaryong gawain at orga- 
nisasyon at sa masa. Lumahok din 
sila upang makatulong sa rehabili- 
tasyon ng mga nailigtas na biktima 
at mga naiwang mahal sa buhay ng 
mga hindi na nailigtas. 

Ngunit ang mga pinakapangu- 
nahing nagpasimuno at may pina- 
kamasahol na mga kriminal na pa- 
nanagutan sa mga hibang na kam- 
panyang anti-implitrador ay tu- 
mangging managot sa mga kasala- 
nan at iba pang seryosong kamali- 
an nila. Sa kasagsagan ng kilusang 
pagwawasto noong maagang baha- 
gi ng dekada 1990, tumalilis sila sa 
Partido at rebolusyonaryong kilu- 
san. Ipinagpalagay nilang maswer- 
te silang nakaiwas sa kanilang mga 
pananagutan at responsibilidad. 

Kabilang sila ngayon sa mga 
pasimuno ng maliliit na grupong 
pseudo-reformist at Trotskyista na 
may misyong wasakin ang Partido, 
pagtakpan ang kanilang sariling 
mga krimen at kamalian, at sika- 
ping malisyosong maipasa ang mga 
ito bilang “orihinal na kasalanan” 
ng Partido mismo. 

Nagbubuo sila ng mga grupo at 
institusyong pseudo-reformist, nag- 
lalabas ng mga materyales na nagha- 
halo ng mga pambabaluktot, sense- 
syunalismo at bahagyang katotoha- 
nan, at naglulunsad ng mga antipar- 
tidong kampanya. Itinataguyod at 
pinopondohan sila ng mga interna- 
syunal at lokal na anti-komunista at 
kontra-rebolusyonaryong organisa- 
syon at institusyon. Ang ilan ay 
tahasan nang nagpapaupa sa mga re- 
aksyunaryong pulitiko at mga ahen- 
syang paniktik ng gubyerno ng US at 
Pilipinas. Nililinlang at sinusulsulan 
nila ang iba pang nalilito lamang at 
di pa nakatatanggap ng katotohanan 
at mga wastong paliwanag. 

Namantine ng Partido ang rebolu- 
syonaryong integridad nito at naka- 
paglinis ito ng hanay sa pamamagi- 
tan ng kilusang pagwawasto at edu- 


kasyon upang labanan ang mga ideo- 
lohikal at pampulitikang sanhi ng 
oportunismo at kriminalidad at lubos 
na mapigilan ang pag-uulit ng mga 
ito. Nagpapataw ito ng mga aksyong 
pandisiplina nang walang parusang 
kamatayan at di naglulunsad ng iba 
na namang isterya. Ang mga matapat 
na nagsisi at may minor lamang na 
mga kasalanan ay palaging napapata- 
wad at may pagkakataong magbago, 
magpanibagong-hubog at manatiling 
rebolusyonaryo o anupama'y mabig- 
yan ng amnestiya. 

Karamihan sa mga naging bikti- 
ma ng mga hibang na kampanyang 
anti-impiltrador na nabubuhay pa at 
nananatiling matapat sa Partido at 
rebolusyon ay nagpatuloy sa pagkilos 
o pagsuporta sa rebolusyonaryong 
kilusan. Malinaw sa kanila ang pali- 
wanag ng Partido sa puno't dulo ng 
mga pangyayari. Batid nilang hindi 
ito likas sa Partido at rebolusyon 
kundi kagagawan ng mga tusong 
bumaluktot at lumabag sa mga 
saligang prinsipyo at magagandang 
praktika ng Marxismo-Leninismo- 
Maoismo at proletaryong rebolusyon. 

Sa abot-kaya ng Partido, sini- 
kap nitong ibigay sa nailigtas na 
mga biktima at sa pamilya ng mga 
hindi na nailigtas ang mga kinakai- 
langang suportang ideolohikal, so- 
syal, medikal at materyal upang 
matulungan sila sa rehabilitasyon 
at sa pangingibabaw sa mga latay 
ng kanilang mga mapait na karana- 
san at mabigat na kawalan. 

Inuunawa ng Partido kung may 
ilan sa mga biktima at pamilya nila 
na hanggang ngayon ay nahihira- 
pang tanggapin ang mga paliwa- 
nag at pagwawasto ng kilusan sa 
mga nangyaring pagkakamali baga- 
mat hindi naman humantong sa 
pag-aatake sa Partido at pagtaksil 
sa rebolusyon. Hangad ng Partido 
na makipag-ugnayan at makipag- 
ayusan sa kanila. Patuloy ang pag- 
sisikap ng Partido na abutin ang 
pailan-ilang pamilya na hindi pa 
nahahagilap hanggang ngayon. [E 


5 

Pangingibabaw sa konserbatismo 


Sumusulong ang armadong 
rebolusyon sa Central Luzon 


rebolusyon sa mga bulu- 
bunduking lugar at ma- 
ging sa kapatagan ng rehiyon.” 

Ito ang pahayag ng Komiteng 
Rehiyon-Central Luzon sa ika-35 
anibersaryo ng muling pagkakata- 
tag ng Partido. Sa partikular, anito, 
“Nagtatamo na ng tagumpay ang 
Partido at hukbo sa pangingibabaw 
sa konserbatismong militar.” 

Nakaagaw ang mga Pulang 
mandirigma ng BHB ng 38 armas sa 
mga taktikal na opensiba at ma- 
ging sa mga depensibong labanan. 
Kabilang dito ang 19 na M16, li- 
mang M14, dalawang M203, isang 
M60 , limang de-sabog at anim na 
pistola. Nakakumpiska rin ang BHB 
ng mga kagamitang pangkomuni- 
kasyon. 

Di bababa sa 48 ang napatay na 
kaaway. Dalawampu rito ay napatay 
sa mga taktikal na opensiba tulad 
ng mga reyd, ambus at operasyong 
harasment at pamamarusa at 28 
naman sa mga depensi- 
bong labanan. Kabi- 

lang sa mga kaswalti ng kaaway 
ang deputy commander ng 305th 
Provincial Mobile Group ng Bula- 
can, isang kapitan ng MICO (Mili- 
tary Intelligence Company) sa 
Dingalan, Aurora, isang station 
commander ng PNP sa Iba at isa 
pang upisyal ng PNP sa Olongapo 
City, parehong sa Zambales. 

Ang mga taktikal na opensiba 
at kontra-salakay na labanan ay 
naganap mula Pebrero 1 hanggang 
Nobyembre 26, 2003. Ilan dito ang 
reyd sa mga detatsment ng PNP sa 
Hagonoy, Bulacan; sa Arayat, Pam- 
panga; sa San Jose, Tarlac; at sa 
Dingalan, Aurora. Tinambangan din 
ang kaaway sa Barangay Carag, San 
Marcelino, Zambales at sa Barangay 
Kapintalan, Carranglan sa Nueva 
Ecija; at ang bandidong Rebolusyo- 
naryong Hukbong Bayan (RHB) 
kung saan apat sa kanila ang napa- 
tay sa Barangay Malusac, Sasmuan, 
Pampanga. Inaresto at dinisarma- 

han din ang mga badi- 
gard ni Gob. Vic 
Magsaysay ng 

Zambales. 

Naagaw ng BHB ang inisyatiba 
sa kaaway, napangibabawan ang 
mga disbentahe at nakapaglunsad 
ng ganting salakay sa mga depen- 
sibang labanan sa Angat, Bulacan: 
sa Botolan at sa San Marcelino 
(dalawang beses) sa Zambales: at 
sa Sasmuan, Pampanga. 

Anang KR-Central Luzon: “Ipi- 
nakita ng mga taktikal na opensi- 
ba, kontra-atake at suportahang 
ito ang mataas na diwang palaban 
at kahandaan sa sakripisyo ng 
BHB, at ang pag-unlad sa mga 
taktikang gerilya nito. Ipinakita 
rin ang bentahe ng pormasyong 
platun sa opensiba at depensiba.” 

Ipinakita ng masiglang pagsu- 
long ng armadong pakikibaka sa 
Central Luzon sa nakaraang isang 
taon na “hindi sagabal ang kawa- 
lan ng bundok at sukal sa ibang 
erya para makairal ang hukbo. 
Hindi rin sagabal ang kalapitan ng 
Maynila, ang sentro ng reaksyon. 
Tulad ng isda sa tubig, ang masa 
ang malawak na dagat na nilala- 
nguyan ng BHB.” 

Sa rebolusyonaryong kilusang 
masa, matagumpay na naisulong 
ang mga pakikibakang agraryo sa 
Bulacan, Aurora, Nueva Ecija, Pam- 
panga at Tarlac. Puspusan ang 
pagsisikap ng rehiyon sa pagtata- 
yo ng mga ganap na samahang 
masa at mga komiteng pang- 
organisa mula sa dati'y kalakhang 
mga grupong pang-organisa. Desi- 
dido itong pangibabawan ang hibo 
ng konserbatismo sa gawaing masa 
tulad ng mabagal na pag-oorgani- 
sa at madalang at puta-putaking 
mga pakikibakang antipyudal. 

Sa pagbubuo ng Partido, patu- 
loy na inilulunsad sa rehiyon ang 
batayan at intermedyang kurso ng 
Partido. Nakapagtapos na ng Inter- 

Mula sa Southern Tagalog 


Patuloy na pagsulong sa ST sa harap 
ng matinding pananalakay ng rehimen 


lusan sa Southern Tagalog (ST). Hindi napigilan ng mga pagta- 


Bs ang todong pananalakay ng rehimen sa rebolusyonaryong ki- 


tangka ng rehimen ang patuloy na pagsulong ng rebolusyon sa 


rehiyon. 

Mula 1998, inilunsad ng reak- 
syunaryong gubyerno sa rehiyon 
ang mga eksperimento sa iba't 
ibang taktika at doktrinang nagla- 
layong wasakin ang malalakas na 
bahagi ng rebolusyonaryong pwer- 
sa. Para rito, ginawang panguna- 
hing usaping pambansa ng rehi- 
meng Arroyo ang ST, sa partikular, 
ang isla ng Mindoro. Pinalaki ang 
pakat ng mga pwersang militar, 
pulisya at paramilitar. Ang 13 pa- 
nagupang batalyon sa rehiyon no- 

ong 1999 ay dinagdagan at naging 
38 batalyon na sa unang hati ng 
2003. Naghahasik ng teror sa rehi- 
yon ang rehimen sa pamamagitan 
ng malawakan at matitinding pag- 
labag sa karapatang-tao ng mama- 
mayan. 

Subalit hindi nagpagapi ang re- 
bolusyonaryong kilusan sa ST. 

Sa okasyon ng ika-35 aniber- 
saryo ng pagkakatatag ng Partido 
Komunista ng Pilipinas, ipinagdi- 
wang ng buong rehiyon ang pina- 


kahuling mga tagumpay ng rebolu- 
syonaryong kilusan. Ayon sa paha- 
yag ng Kalihiman ng Komiteng 
Rehiyon ng Partido ng ST (KR-ST), 
humahalaw ng mayayamang aral 
ang Partido, hukbong bayan at re- 
bolusyonaryong mamamayan sa 
mahigit limang taong karanasan sa 
pagharap sa matinding pananala- 
kay ng kaaway. Ang mga aral na ito 
ay pinanghahawakan para ibayong 
isulong ng rebolusyonaryong paki- 
kibaka sa ST. 

Sa panahong sinaklaw, inabot 
ng kasapian ng Partido sa ST ang 
pinakamalaking bilang nito sa 
buong kasaysayan ng rehiyon. 
Dagdag dito, higit na bihasa sila 
sa teorya ng Marxismo-Leninis- 
mo-Maoismo at sa teorya at 
praktika ng demokratikong rebo- 
lusyon. 

Patuloy na lumalawak at luma- 
lakas ang baseng masa sa kanayu- 
nan at kalunsuran ng rehiyon. 
Nagsimula na ring umabante ang 
mga larangang gerilyang pansa- 
mantalang umatras sa mga huling 
taon dahil sa pinatinding mga 
operasyon ng kaaway. Sa katuna- 
yan, nakapaglulunsad na ang BHB 

Iniulat din ng rehiyon na ang “pag-aaral sa Ang 


medyang Kurso ng Partido (IKP) ang malaking 
mayorya ng mga pwersang pultaym sa kanayunan at 
lunsod. Noong 2003, may 130 pwersa ang 
nakapagtapos ng pag-aaral sa Aurora, Nueva Ecija, 
Tarlac at Bulacan at sa kalunsuran ng rehiyon. Nasa 
antas na ng lokal na sangay ng Partido ang pag-aaral 
ng IKP. 

Bayan ay nakasanayan na ng mga kasapi ng Partido, 
Pulang mandirigma at mga kasapi ng mga organisa- 
syong masa. Nalulugod ang mga kasama at masa sa 
mas madalas at regular na paglalabas ng AB at inaa- 
bangan nila ang paglabas nito.” Aabot sa 7,000 ang 
kopya ng bawat isyu ng AB na inililimbag at ipinama- 
mahagi. Samantala, 13,000 kopya kada isyu ng Himag- 
sik, pahayagang masa ng rehiyon ang inililimbag. ™® 

Pahayag ng PKP-Northeastern Luzon sa Ika-35 anibersaryo ng Partido 
Rumaragasa ang kilusang masa 


ern Luzon sa ika-35 anibersaryo ng Partido ang 
malalaking tagumpay ng rebolusyonaryong kilusan 
sa rehiyon, laluna sa pagsusulong ng kilusang masa. 
Inilahad sa pahayag ng Komiteng Rehiyon ng PKP 
noong Disyembre 26 ang mahahalagang pagsulong ng 


er ton ng masa at mga kasama sa Northeast- 


mga gawain ng Partido, Bagong Hukbong Bayan at 


rebolusyonaryong kilusan sa rehiyon. 


“Patuloy...,” mula sa pahina 7 


ng matutunog na taktikal na open- 
siba sa mga larangang gerilyang 
ito. 

Sa mahigit 10 larangang gerilya 
sa rehiyon, ilampung libo ang ma- 
mamayang organisado at ilandaang 
libo ang impluwensyado. Ang mga 
larangang gerilyang ito ay may 
ilampung platun ng hukbong bayan 
na nasasandatahan ng malalakas na 
riple at ilang mabibigat na sanda- 
tang anti-aircraft, anti-tank at anti- 
fortification (makapangwawasak ng 
kongkreto at iba pang matitigas na 
pader). Mayroon ding ilang libong 
milisyang bayan at mga kwerpo sa 
pagtatanggol-sa-sarili na naaarma- 
san ng mga katutubong sandata, 
mas mahihinang riple at mga 
pistola. 

Nakapaglunsad ng matitingkad 
na taktikal na opensiba ang huk- 
bong bayan sa rehiyon. Noong 
Setyembre 19, inilunsad ang magka- 
sabay na reyd sa barko ng Philip- 
pine Navy at detatsment ng Philip- 
pine Coast Guard sa Ungos, Real, 
Quezon kung saan nakumpiska ang 
malalakas na riple at tatlong ma- 
singgang .50 caliber. Isinagawa na- 
man ang magkasunod na ambus sa 
mga pwersang militar at pulis sa da- 
lawang prubinsya ng Mindoro noong 
Setyembre 19-20 at Oktubre 11. 

Ang pagpapatupad sa pataka- 
rang paunlarin ang mga platun 
bilang saligang pormasyon ng huk- 
bong bayan ay napatunayang 
epektibo sa pagpapalakas ng kaka- 
yahan ng mga yunit ng hukbo sa 
mga opensiba at depensiba at sa 
gawaing masa. Pinaunlad sa lakas- 
kumpanya at kinonsolida ang huk- 
bo sa mga larangang gerilya. Sa 
gayon, napalakas ang kakayahan 
ng BHB sa rehiyon na biguin ang 
mga pagtatangka ng kaaway na 
wasakin ang hukbong bayan at ang 
mga larangan at sonang gerilya. 

Itinuturing ng rebolusyonar- 
yong kilusan sa ST na isang mala- 
king tagumpay ang pagdaraos ng 
Ikalawang Panrehiyong Kumperen- 
sya sa Gawaing Masa sa Kanayu- 
nan. Dito tinipon, sinistematisa at 
masusing pinag-aralan ang mga ka- 
ranasan ng iba't ibang prubinsya 
para kumprehensibong maharap 
ang mga suliranin sa pagsusulong 
ng rebolusyong agraryo, pagtatayo 
ng base at pagtatayo ng mga 
organo ng kapangyarihang pampu- 
litika. 

Nananatiling mataas ang mili- 
tansya ng demokratikong kilusang 
masa sa kalunsuran sa harap ng 
todo-todong panggigipit sa mga 
demokratikong organisasyon at 
pamamaslang sa mga kasapi nito. 
Gumagampan din ang kilusang 


Noong 2003, anito, humugos ang mga magsasaka 
sa kabayanan para sa malawakang kampanya ng 
pagpawi o pagbawas sa usura. Naibaba sa kalahati o 
halos kalahati ang umiiral na interes sa pautang sa 
300 baryo sa 10 bayan at humigit-kumulang 300,000 
o 55,000 pamilya ang nabenepisyuhan. Kumilos ang 

masa sa kalunsuran ng mahalagang 
papel sa paglaban sa pasismo at 
militarisasyon sa kanayunan. Mata- 
mang inilalantad at tinutuligsa ng 
kilusang masa ang bawat pandara- 
has sa mamamayan. Kasabay nito, 
ang humahabang listahan ng 
krimen sa mga operasyon ng mga 
RSOT (Reengineered Special Opera- 
tions Team) ng militar ay patuloy 
na nagtuturo sa mamamayan na 
huwag suportahan ang kaaway. 
Kasabay ng paglalahad ng mga 
tagumpay, ipinahayag ng KR-ST na 
marami pang hamong kinakaharap 
ang buong rebolusyonaryong kilu- 
san sa rehiyon. Kabilang dito ang 
tuluy-tuloy na pagsasabuhay sa 
Marxismo-Leninismo-Maoismo, 
pagtataguyod sa proletaryong esti- 
lo ng paggawa ng simpleng pamu- 
muhay at puspusang pakikibaka, at 
patuloy na paglubos sa mga ta- 
gumpay ng Ikalawang Dakilang Ki- 
lusang Pagwawasto. Ayon pa sa 
Kalihiman, buo ang tiwala ng Parti- 
do na aanihin ng rebolusyonaryong 
kilusan ang malalaking tagumpay 
sa darating na mga buwan at taon 
para patuloy na mag-ipon ng lakas 
tungo sa ibayong pag-abante ng 
pagbubuo ng Partido, armadong 
pakikibaka, nagkakaisang-prente't 
gawaing alyansa at ng rebolusyo- 
naryong kilusang masa't mga kam- 
panyang masa. TAB] 

5,000 magsasaka sa 130 baryo. 

Hindi lamang ang mga kasapi ng mga organisa- 
syon ng magsasaka ang nabenepisyuhan ng pagbaba 
ng interes kundi lahat ng magsasakang umuutang sa 
mga komersyante-usurero. Naipagtagumpay din ang 
dating akala'y imposible—na hindi na tanging sa 
pinagkautangan lamang makapagbebenta sa mas ma- 
babang presyo ang mga magsasaka. Nakagaan din sa 
masa ang pag-alis ng pandaraya sa bentahan at 
pagbaba ng bayad sa pagbibyahe ng produkto. 

Ang malalaking tagumpay ay nagsimula sa antas 
sityo at baryo na pagkilos—pagpapababa ng upa sa 
lupa, pagpapataas ng sahod ng manggagawang bukid 
sa pamamagitan ng pagdaragdag ng P10-P30 bawat 
araw, paglaban sa pagpapatalsik sa mga kasamá, pag- 
papababa ng bayad sa irigasyon, pagpapababa ng 
presyo ng bilihin sa mga tindahan sa baryo, at 
paglutas sa marami pang ibang problema ng masa. Sa 
naipong maliliit na tagumpay at sa nakitang sigla at 
kahandaan ng masa na kumilos sa gitna ng mga 
operasyon ng kaaway, lalong lumakas ang tiwala na 
kakayanin pa ang mas malalaking laban. 

Kabilang sa mga tagumpay ang pagsusulong ng 
pakikibaka laban sa pangangamkam ng lupa at la- 

ban sa pagpapalayas ng mga magsasaka sa matagal 
nang pinagyamang lupain para minahin ng mga im- 
peryalista at ni Gob. Faustino Dy ang murang karbon 
dito. 

Lumawak ang inabot ng rebolusyonaryong propa- 
ganda. Sa iba't ibang paraan ay nakakaabot ito sa 
masang magsasaka at panggitnang pwersa. Nagagalak 
ang masa kapag naririnig nila na mapangahas at 
matalas na tinatalakay sa midya ng kanilang kapwa 
magsasaka at ng mga lider masa at panggitnang 
pwersa ang kanilang mga problema, mga kahilingan at 
panig sa mga isyu. Maging sila'y tumatapang nang 
magsalita, sumagot at sumulat sa radyo at tumitimo 
sa kanilang isipan na wala nang ibang paraan kundi 
ipaglaban ang karapatan. 

Nadoble ang laki ng baseng masa. Natriple ang 
bilang ng kabuuang organisadong masa, laluna ng 
mga organisadong kababaihan at kabataan. 

Sa gawaing militar, narinig ang putok ng mga 
taktikal na opensiba sa lahat ng mga larangan. Di 
bababa sa 50 ang patay sa kaaway noong 2003. Lima 
namang Pulang mandirigma sa rehiyon ang nagbuwis 
ng buhay. 

Higit na lumaki ang BHB sa Northeastern Luzon 
mula noong 1999 at tuluy-tuloy itong kinokonsolida ng 
Partido. Pinakamalaki ang bilang ng mga Pulang man- 
dirigmang nagtapos ng Intermed- 
yang Kurso ng Partido noong 2003. 

Anang PKP-Northeastern Lu- 
zon, ang mga pagsulong na ito ay 
alay sa masa ng rehiyon, sa mga 
martir ng bayan at sa mga 
ordinaryong mandirigma at kadre 
ng hukbong bayan. Pursigido itong 
palakihin pa ang hukbong bayan, 
dagdagan ang mga pormasyon, 
palawakin at dagdagan ang mga 
larangang gerilya at paramihin ang 
mga aktibista, kasapi at sangay ng 
Partido sa lokalidad. 

"Sa gabay ng nakatataas na 
organo, sa walang maliw na sigasig 
sa rebolusyon ng masa sa mga la- 
rangang gerilya, lumalaki at luma- 
lakas ang ating kilusan. Ang nakita 
nating pagragasa ng kilusang masa 
at nasimulang putok ng mga yunit 
gerilya ay hudyat ng mas malalaki 
pang pagragasa sa susunod na mga 
taon." TAB] 


KP SA IBAYONG DAGAT 
Patuloy ang paglala ng krisis sa US 


matingkad na inilalarawan ng ipinamamaraling “paglago” sa 


Hr pagbawi kundi ibayong pagtindi ng krisis sa loob ng US ang 


ekonomya nito sa ngayon. Tampok sa “paglagong” ito ang pagpa- 
paigting ng produksyon at ng kaakibat na pagsahol ng pagsasamantala, 
pagpapahirap at pang-aapi sa mga manggagawa. 


Noong Oktubre, inianunsyo ng 
rehimeng Bush ang paglago ng GDP 
ng US nang 8.2% para sa ikatlong 
kwarto ng taon. Mula ito sa halos 
2% lamang na paglago nito sa 
unang anim na buwan ng 2003. 
Dahil dito, tinatayang aabot sa 4% 
ang kabuuang paglago ng GDP para 
sa buong taon, mas mataas sa 
unang tantyang 2-3%. 

Ayon sa estadistika ng US, iti- 
nulak ng mas malaking konsumo 
(6.6%) at pamumuhunan (11.1%) 
ang naturang paglago. Ang pangu- 
nahing tumaas ay ang pana-pana- 
hong demand para sa mga produk- 
tong pangkonsumo tulad ng mga 
kotse at iba pang kagamitan. 
Lumaki rin ang demand para sa 
pabahay (housing) at iba pang 
kagamitang pangtransporta- 
syon, sa partikular, mga bagong 
eroplano. 

Matatandaang dumausdos 
sa resesyon ang ekonomya ng 
US noong Marso 2001 mata- 
pos pumutok ang bula ng 


high-tech. Nagbagsakan sa a x 


stock market (pamilihan ng 
mga sapi) ang pinalobong 
halaga ng mga sapi (overva- 
lued stocks) ng mga kumpanya sa 
internet at high-tech. 

Noong Nobyembre 2001, idi- 
neklara ng rehimeng Bush na tapos 
na ang resesyon dahil sa paglago 
ng GDP nang 2.6%. Ngunit lumala- 
bas na hindi ito sapat upang tuluy- 
tuloy na lumago at lubusang maka- 
wala sa resesyon ang ekonomya. 

Gumapang at hindi lamang 
bumagal ang paglago ng ekonomya 

sa sumunod na mga buwan. Hindi 
naging signipikante ang paglago sa 
mga saligang industriya ng US. 
Nanatiling matamlay ang industri- 
yal na produksyon. Tumaas lamang 
nang 1% ang produksyon ng sektor 
ng manupaktura, sa partikular, mga 
produktong pangkonsumo at high- 
tech katulad ng mga kompyuter, 
semiconductor at kagamitang pang- 
komunikasyon. Sa abereyds, mas 
mababa pa rin ang 
bilang ng mga 
pabrikang guma- 
gana ngayon 


kumpara sa nakaraang 30 taon. 
Lalong pinatingkad ng matam- 

lay na produksyon ang papalaking 

depisit sa kalakalan ng US. Nitong 


Nobyembre, habang lumaki ang 
eksport nang 51.7 bilyon, ibayong 
lumaki ang import nang $2.5 
bilyon--bagay na nagpalobo sa 
depisit sa kalakalan tungong 547.4 
bilyon. Kalakhan ng mga inangkat 


na produkto ay mga produktong 
pangkonsumo at mga pyesang 
pangsasakyan. 

Sa gitna ng ipinangangalanda- 
kang "rekoberi," walang nalilik- 
hang bago o dagdag na mga traba- 
ho kung kaya tinagurian ito ng mga 
ekonomista na "jobless recovery" . 
Sa katunayan, nagaganap ang 
malawakang pagmasaker ng mga 
trabaho at lalo pang lumalala ang 
disempleyo sa US. 

Sanhi nito ang pagkasangkapan 
ng malalaking kapitalista sa US sa 
ibayong pagtaas ng pangkalaha- 
tang produktibidad ng mga mang- 
gagawa at pagpapahaba ng kani- 
lang oras ng paggawa upang lalong 
patindihin ang pagsasamantala sa 
higit na pinaliliit na bilang ng mga 
regular na manggagawa. 

Mula Nobyembre 2001, 
umaabot sa abereyds na 
400,000 ang nawawalan ng tra- 
baho kada linggo---mas mataas 
sa abereyds na 305,000 kada 
linggo sa panahon ng resesyon. 
Sa loob lamang ng nakaraang 


a dalawang taon, mahigit tatlong 


milyong Amerikano ang nawalan 
ng trabaho. Nitong Agosto, 
\ umabot sa 6.1% ang tantos ng 
disempleyo--pinakamataas sa 
nakaraang 20 taon. 
Hindi rin nakinabang sa 
S- "pagbawi" ng ekonomya ka- 
7 hit ang mga may trabaho. 
Nakapako kundi man bumagsak 
ang tunay na halaga ng sahod. Mula 
Nobyembre 2001, tumaas lamang 
nang 0.8% ang sahod at sweldo. 
Nitong nakaraang mga buwan kung 
kailan sumirit nang 40% ang netong 
kita ng mga korporasyon (pinaka- 
matarik sa loob ng 60 taon), bu- 
magsak naman tungong 0.65% ang 
tunay na halaga ng sahod. AB] 


ANG BAYAN Enero 7, 2004 


SA IBAYONG DAGAT KP 


Matindi ang demoralisasyon 
ng mga sundalong Amerikano sa Iraq 


sasyon sa hanay ng mga sunda- 
long Amerikano sa Iraq sa 
harap ng tuluy-tuloy at organisa- 
dong paglaban ng mamamayang 
Iraqi. 
Pinakamalaking salik sa demo- 
ralisasyon ng mayorya ng mga sun- 
dalong Amerikano ang ka- 
walang-pananalig 
&s sa sinasabi ng 


[e tumitindi ang demorali- 


Pinakamalaking salik sa 
demoralisasyon ng mayorya 
ng mga sundalong 
Amerikano ang kawalang- 
pananalig sa sinasabi ng 
kanilang gubyerno na 
batayan ng pananalakay 
at pananatili nila sa Iraq. 

kanilang gubyerno na batayan ng 
pananalakay at pananatili nila sa 
Iraq. Batid nilang ipinambabala la- 
mang sila sa kanyon sa isang 
gerang walang katuturan, walang 
pinatutunguhan at tila wala nang 
katapusan. 

Hanggang Disyembre 3, umabot 
na sa 441 sundalong Amerikano 
ang napatay dulot ng atake ng mga 


gerilya. Gayundin, umabot sa 1,209 


na sundalo ang nasugatan mula 
Setyembre. Mahigit 20% ng mga 
nasugatan ay nagtamo ng malulub- 
hang tama sa ulo habang mas ma- 
rami pa ang nalumpo. Ang mahigit 
dobleng pagdami ng mga kaswalti 
sa panig ng mga sundalong Ameri- 
kano nitong nakaraang apat na 
buwan kumpara sa unang apat na 
buwan matapos ideklarang tapos 
na ang gera ay naghuhudyat ng 
mas organisado at mas mataas na 
antas ng pakikipaglaban ng mga 
patriyotikong pwersang Iraqi. Uma- 
abot sa 30 atake ng mga gerilyang 
Iraqi ang kinakaharap ng mga 
sundalong Amerikano sa araw-araw. 
Hindi kataka-taka na impyerno 
ang turing ng 130,000 sundalo sa 
kanilang pinalawig na deployment 
sa Iraq. Dagdag sa papatinding pa- 
nganib, dumaranas sila ng matin- 
ding kasalatan at kahirapan. 
Madali silang salakayin ng mga 
gerilyang palaging nagsusubaybay 
sa kanila, lalo't kulang ang kani- 
lang proteksyon. Salat ang suplay 
ng mga bullet-proof vest para sa 
mga sundalong nagpapatrulya. Da- 
hil dito, mismong mga pamilya na 
ng mga sundalo ang bumibili at 
nagpapadala ng naturang mga vest. 
Kulang na kulang ang kanilang 
suplay ng maiinom na tubig. Mada- 


las ding maapektuhan ang kanilang 
suplay sa pagkain. 

Mula Mayo 1, umaabot na sa 
17 sundalo ang kumpirmadong 
nagpatiwakal. Puu-puo pang mga 
kaso ng posibleng pagpapatiwakal 
ang iniimbestigahan ngayon. 
Mahigit 500 nang sundalo ang 
pinauwi sa US dulot ng troma sa 
gera at matitinding problemang 
sikolohikal. Maliit na bilang 
lamang ito kumpara sa iniulat na 
8,093 pasyenteng natatanggap ng 
isang ospital-militar sa Germany 
kung saan karamihan ng mga 
sundalong Amerikanong nakades- 
tino sa Iraq ay ipinapasok dahil sa 
depresyon at iba pang mga karam- 
damang sikolohikal. 

May mga ulat na hindi sadyang 
nagpatiwakal ang ilang mga sunda- 
lo. Ayon na rin sa sariling imbesti- 
gasyon ng US Army, binalak ng iba 
na sugatan lamang ang sarili sa 
desperasyong makatakas sa kani- 
lang pagkadestino sa Iraq. Ito ay 
matapos ipatupad ng US ang "stop- 
loss order." Ang utos na ito ay 
nagpalawig sa serbisyo ng lahat ng 
mga sundalong Amerikano sa Iraq, 
kahit yaong mga nakatakda nang 
bumalik sa US at yaong mga 
magreretiro. 

Bukod pa sa mga nagpapatiwa- 
kal, dumaraming sundalo ang basta 
na lamang umaalis sa kani-kanilang 
mga pwesto o hindi na bumabalik 
sa destino mula sa pagbakasyon. 
Nitong Disyembre, aabot na sa 
1,700 mga sundalong Amerikano 
ang tumangging bumalik sa kani- 
lang mga pwesto sa Iraq at nagta- 
tago na lamang sa batas matapos 
sila pahintulutang panandaliang 
bumisita sa US. AB] 


11 


N BALITA | 


Kampo ng RPA, sinalakay ng BHB 


MATAGUMPAY na sinalakay ng Bagong Hukbong Bayan (BHB) ang 
isang kampo ng RPA-ABB sa Sityo Kakha, Barangay Tamlac, Sta. 
Catalina, Negros Oriental noong umaga ng Disyembre 16. Naka- 
samsam ang BHB ng 11 M16 at isang M79 mula rito. 

Sa isinagawang operasyon, napatay ang timlider at isa pang 
tauhan ng RPA-ABB "Third District." Ayon sa Southeastern Front 
ng BHB-Negros, ang isinagawang operasyon ay pagbawi sa mga 
armas ng Partido na tinangay ng RPA-ABB nang humiwalay ito sa 
rebolusyonaryong kilusan at sumanib sa kalaunan sa reaksyunar- 
yong hukbo. 

Ayon pa sa BHB-Negros, pinarusahan nito ang kontra-rebolu- 
syonaryong bandidong grupo dahil sa ginawa nitong serye ng 
panghoholdap, pangangalabaw, pagnanakaw at pagpapalusot ng 
mga iligal na droga. Ang RPA-ABB ay kinakasangkapan din nina 
Eduardo "Danding" Cojuangco at Gov. George Arnaiz ng Negros 
Oriental sa pagpapatupad ng mga proyektong mapanalanta sa 
kabuhayan ng mga magsasaka. 


2 lider ng ligal na demokratikong organisasyon, 
pinaslang ng militar 


DALAWANG lider ng ligal na demokratikong kilusan ang pinaslang 
ng militar nitong Disyembre. 

Binaril hanggang sa mapatay noong Disyembre 23 si Romy 
Malabanan, lider ng Bayan Muna, sa tapat ng kanyang bahay sa 
Bai, Laguna. Executive assistant siya ng kasalukuyang meyor at 
pangkalahatang kalihim ng Bayan Muna sa Bai nang patayin. 
Naging kagawad siya ng komiteng tagapagpaganap ng KASAMA- 
Timog Katagalugan bago lumipat sa Bayan Muna. 

Mahigpit niyang tinutulan ang balak ng AFP na magtayo ng 
kampo sa hangganan ng Bay at Los Banos at maglunsad ng mga 
operasyon ng AFP sa Bay. 

Sa ngayon, umaabot na sa 38 ang pinaslang na kasapi ng 
Bayan Muna. Partikular sa Timog Katagalugan, ika-74 si Malaba- 
nan sa mga aktibistang pinatay sa taong 2003. 

Samantala sa Sorsogon, sumisigaw din ng katarungan ang 
mga militanteng organisasyon at limang naulilang anak ni Susan 
Habac Aringo, 38 taong gulang na balo at municipal coordinator 
ng Gabriela Women's Party sa Sorsogon. Noong Disyembre 7, 
papunta sa kanyang sakahan si Aringo nang pagbabarilin siya sa 
likod ng mga elemento ng militar at CAFGU sa Sityo Muladbulad, 
Barangay San Isidro, Castilla. 

Ibinilad ng militar ang sugatang si Aringo sa plasa ng bayan 
dahil kasapi umano siya ng Bagong Hukbong Bayan. Nadala pa 
siya ng dalawa niyang anak sa ospital subalit namatay din siya 
dahil sa pagkaubos ng dugo. 

Ninakaw din ng mga salarin kay Aringo ang kanyang cellphone 
at pera. 

Militar sa Panay, kinasuhan 
ng paglabag sa karapatang-tao 


KINASUHAN ng mga magsasaka sa Iloilo 
ang mga tropa ng 47th IB at Provisional 
Battalion ng Task Force Panay ng pagla- 
bag sa mga karapatang-tao. Pormal na 
inihain ang reklamo ng malawakang 
pang-aabusong militar sa rehiyunal na 
tanggapan ng Commission on Human 
Rights sa Iloilo City noong Disyembre 
22. Iginigiit din ng mga lider ng 
Alyansa sang mga Mangunguma sa 
Igbaras (AMI) at ng mga upisyal ng da- 
lawang barangay sa Igbaras at Tubu- 
ngan ang kagyat na pag-atras sa mga 
pwersang militar sa timog-kanlurang 
Iloilo. 

Samantala, sa Negros Oriental, pi- 
natunayan ng mga militanteng orga- 
nisasyon at taong-simbahan na may 
mga paglabag sa karapatang-tao ang 
61st IB sa mga baryo ng Siaton. Isina- 
dokumento nila ang 36 kaso ng 
paglabag sa karapatang-tao, batay sa 
resulta ng kanilang fact-finding mis- 
sion doon. 


Cheney, kakasuhan 
ng panunuhol 


NAKAAMBANG kasuhan ng korte sa 
France si US Vice-president Richard Che- 
ney sa mga kasong panunuhol, pagsa- 
mantala sa mga aset ng korporasyon at 
money laundering (pagliligalisa ng pe- 
rang napalitaw sa pamamagitan ng kri- 
men). Ito ay kaugnay ng pagtatayo ng 
Halliburton Corporation ng isang liquifi- 
cation factory sa Nigeria noong dekada 
1990. 

Ayon sa imbestigasyon ng France, 
umabot sa 5180 milyon ang tinatayang 
ipinansuhol ng Halliburton sa gubyerno 
ng Nigeria upang agad itong pahintulu- 
tang itayo ang pabrika. Pinamunuan ni 
Cheney ang Halliburton sa panahong 
iyon at bago siya nahalal na bise-presi- 
dente ng US noong 2001. 

Walang habas na oportunismo 
at kabulukan 


eleksyon. Muling nasasaksihan ang 

walang habas na oportunismo, lubos 
na kawalang-prinsipyo at lansakang kabu- 
lukang ibayong tumitingkad tuwing mag- 
eeleksyon. Walang kaabug-abog na naglili- 
patan ng partido ang mga kandidato at yu- 
mayakap ng mga bagong kaalyado at 
koalisyon. Pati mga dati'y mahigpit na 
magkakalaban ay nagsasama-sama. Walang 
ibang nagtutulak sa kanila para gawin ito 
kundi ang lantarang pagsusulong sa 
personal na interes, ambisyon sa pulitika 
at kahayukan sa kapangyarihan. Walang 
hangganan ang mga alitan, kutsabahan at 
maniobrahan sa hanay ng mga reaksyunar- 
yong naghaharing uri. Sa totoo, pare- 
pareho lamang naman ang mga partido at 
koalisyong pulitikal ng mga reaksyunaryo. 
Kaya naman walang tigil din ang pagbaba- 
go ng hugis at laman ng mga reaksyunar- 
yong alyansa. 

Walang tigil, walang-hangganan at 
walang-kahihiyan ang pagka-oportunista 
ni Gloria Macapagal-Arroyo. Pinili niyang 
katambal ang senador, brodkaster at bata 
ng mga Lopez na si Noli de Castro para ma- 
pasakanya ang suportang pampulitika at 
pampinansya ng makapangyarihang bur- 
ges-kumprador na pamilya. Umaasa rin 
siyang maisasalba ng popularidad ni de 
Castro ang kanyang sadsad nang reputas- 

